Lolland-Falsters Stifts-Tidende, 1841-07-05
Blandinger. Blandt Formælingshøitidelighederne i Strelitz, var ogsaa den, at der paa Slottet blev opført Lystspil af Romancer og levende Tableauer, hvis Sange, mimiske og dramatiske Partier have været udførte af følgende Herrer og Damer: Grevinde Moltke, Grevinde Voss, Hr. v. Bernstorff, Hr. v. Blücher, Frøken Maltzahn, Hr. v. Kardorff, Frøken Wenkstern, Hr. v. Dachrøden, Frøken Dewitz, Hr. v. Dutraussel, Frøken Voss, Hr. v. Døgeritz, Grevinde Alexandrine Moltke, Hr. v. Maltzahn, Hr. v. Malschitzi, Hr. Görner, Mad. Görner, samt Demoisellerne Collmann, Ruschweich, Straube og Behrend. Stykket, der var forfattet af Hr. Forster, hed: Die Perle auf der Lindaheide; det bestaaer af en Prolog, syv Romancer og ligesaamange Tableauer, samt endeel Chor. Stykkets Sujet er følgende: En Konge i Norden drager hen at erfare sin Skjæbne under Træet Ygdrafil. Under Træet har han en Drøm, Harpetoner gjenlyde fra Træerne, og Nornerne forkynde deres Spaadom, vil Du, o Konning, Din Lykke binde, hiin kostelige Perle Du Dig vinde!" (Første Romance og Tableau. Da drager Kongen tilbage og samler sine bedste Mænd og sin Throne, og forkynder dem Nornernes Varsel. Og alle Mænd reise sig med Gny og bede og Orlov til Ledingsfarten, men fremmest i Skaren Kongens Søn. Kongen giver ham sit Sværd, at drage ud til Kamp og Seier. (Anden Romance med tilhørende Tableau og Chord. Da drager den unge Kongesøn ud og stævner ad fremmede Strande. Han lander paa Lindasletten. (Tredie Tableau og Romance med Elverchor.) Paa Lindasletten hærger Vildsvinet Mark og Skov. Vel mangen Ridder, lokket af Fyrstens lovede Belønning, vover Kampen imod Dyret, men Jngen vender tilbage. Fyrsten udlover sin kosteligste Perle, Rosen for alle Blommer, den ungdomsstraalende Prindsesse til den Ridder, som dræber Vildsvinet. Den unge Kongesøn fra Norden drager ud og dræber det. (Fjerde Tableau med Jægerchor.) Kongesønnen beiler i Lunden og vinder den elskelige Qvinde, Perlen for Lindaslettens Døttre. (Femte Tableau og Romance.) Kongen holder Bryllupsgilde. Sværdet klirrer ved Tourneringen, Bægeret ved Bordet. Den unge Kongesøn drager med sin vundne Perle tilbage til sine Snekker og sætter Stavn ad Hjemmet. (Sjette Tableau med Romance, Chor og fiirstemmig Sang.) Da lander han ved Fædrenestranden, og drager til sin Fader med sine jublende Mænd. Og Faderen, glad over Varslernes lykkelige Fuldbringelse, favner den holde Søn og den elskelige Datter, og Glæden boer i Kongens og Dronningen Bryst. (Syvende Tableau og Romance, med Slutningschor.)Man har alt i et Par Aar brugt i England et Material til at stoppe Madratser med, hvis billighed, vedvarende Elasticitet, Varighed og Lethed, ligemeget anbefaler det fremfor de dyre Krølhaar, og dette er intet andet end fiin raspet Kork. Dertil benyttes alt Affald fra Proppeskjæring, alle gamle Propper, og ellers ubrugelige Korkstumper, der ved en hensigtsmæssig Maskine bringes til et fiin, temmelig eenskornet Pulver. Brugt til Skibskøie=Madratser yder det et Redningsmiddel ved Forlisninger, da 45 Personer kunne blot ved een saadan Madrats holde sig en lang Tid over Vandet og oppebie mulig Redning; som Tofte Hynder ville de yde samme Hjelp i Baade, naar saadanne uheldigviis maatte kæntre. Til Senge eller Sopha=Madratser, og Stole samt Vognsæders Stopning vil Korkpulver findes at afgive et bestandigt lige blødt Leie eller Sæde, og det tager mindst af alt Stopningsmaterial Skade af Fugtighed. Disse fortrinlige Egenskaber bør fremkalde almindelig Opmærksomhed, og det vil være ønskeligt, at Tilberedningsanstalter af saadant Korkpulver snart her maae fremkomme, hvorfra dette i Mængde kan leveres til billig Priis.